text: Snefald i nat: Glatte veje i Horsens, Hedensted og Vejle-området
  09 november 2016 kl. 05.46
  I det nordøstlige hjørne af TV SYDs område skulle trafikanterne onsdag morgen tage hensyn til, at der i nattens løb var faldet et pænt lag sne, som gjorde vejene glatte. I Horsens stod bybusserne stille på grund af sneglatte veje.
  Det var nattens snevejr over Fyn og Sjælland, der lige rakte ind over Sydøstjylland og gav  glat føre i Horsens, Hedensted og Vejle-området.
  Det betød, at motorvej E 45 var sneglat fra nord og ned mod Skærup, ligesom de mindre lokale veje i området også var det.
  Nattens trafikanter har taget sig i agt for de vinterlige forhold på vejene.
  - Vi har ingen meldinger om uheld og har i det hele taget haft en rolig nat. Sneen ligger ned langs østkysten, mens eksempelvis vores patrulje i Billundområdet ikke har oplevet snevejr, siger vagtchef Hans Hoffensetz, Sydøstjyllands Politi, til TV SYD.
  I morgentimerne gled trafikken på E 45 mellem Vejle Aarhus langtsomt i begge retninger - og ved Horsens havde  lastbilerne det svært på opkørsler og bakker.
  Bybusser stod stille i Horsens Dækcentrene i Horsens fik onsdag ekstra travlt med a
  Bybuserne i Horsens havde indstillet kørslen i de tidlige morgentimer. Driften er genoptaget ved 8.30-tiden - men der var onsdag formiddag fortsat forsinkelser på grund af sne og dårligt føre, oplyser Midttrafik på sin hjemmeside.
  I Syd- og Sønderjyllands Politis område er der ikke faldet større snemængder - men vejene kan alligevel være glatte i morgentimerne.
  
  